നികുതിവെട്ടിപ്പ്: ജാമ്യമില്ലാ വകുപ്പ് പ്രകാരം കേസുകള് എടുത്തിട്ടുണ്ടെന്ന് മേയര് ആര്യ രാജേന്ദ്രന് തിരുവനന്തപുരം: നഗരസഭയിലെ നികുതിവെട്ടിപ്പുമായി ബന്ധപ്പെട്ട് പൊലീസ് അന്വേഷണം പുരോഗമിക്കുകയാണെന്നും നഗരസഭ സെക്രട്ടറിയുടെ നേതൃത്വത്തിലും അന്വേഷണം നടക്കുന്നുണ്ടെന്നും മേയര് ആര്യ രാജേന്ദ്രന്. ജനങ്ങളുടെ നികുതിപ്പണം അല്ല നഷ്ടമായതെന്നും പൊലീസ് ജാമ്യമില്ലാ വകുപ്പ് പ്രകാരം കേസുകള് എടുത്തിട്ടുണ്ടെന്നും മേയര് വ്യക്തമാക്കി. ജനങ്ങള് പരിഭ്രാന്തരാകേണ്ടതില്ല. ചില കൗണ്സിലര്മാര് ജനങ്ങളുടെ പണം നഷ്ടമായെന്ന് വ്യാജപ്രചരണം നടത്തുന്നതായും മേയര് പറഞ്ഞു. സംഭവത്തില് കുറ്റക്കാരായ ഉദ്യോഗസ്ഥരെ സസ്പെന്ഡ് ചെയ്തു എന്നും ആരെയും സംരക്ഷിക്കുന്ന നിലപാട് നഗരസഭ സ്വീകരിക്കില്ലെന്നും മേയര് രാജേന്ദ്രന് വ്യക്തമാക്കി. തിരുവനന്തപുരം നഗരസഭ പരിധിയിലെ ആറ്റിപ്ര ശ്രീകാര്യം നേമം സോണല് ഓഫീസില് നിന്നായി 32 ലക്ഷം രൂപയുടെ നികുതി പണം തിരിമറി നടന്നു എന്നാണ് കണ്ടെത്തല്.The post നികുതിവെട്ടിപ്പ്: ജാമ്യമില്ലാ വകുപ്പ് പ്രകാരം കേസുകള് എടുത്തിട്ടുണ്ടെന്ന് മേയര് ആര്യ രാജേന്ദ്രന് first appeared on MalayalamExpressOnline.